Visit Sauda

Hovlandsnuten Opp 2026 ⛰️
2026-06-06 10:00 - 16:00 (Europe/Oslo)
Hovlandsnuten Opp inviterer både trimmere og aktive løpere til en dag fylt med mestring, fellesskap og god stemning. Arrangementet passer for alle som ønsker en flott tur til fjells – enten målet er å gå i rolig tempo, utfordre seg selv eller jakte en ny personlig rekord.
For trimmere kan starten tas når det passer innenfor trimtiden, og turen kan nytes i eget tempo. Dette gjør Hovlandsnuten Opp til en perfekt opplevelse for familier, vennegjenger og alle som vil oppleve Eventyrskogen og fjellet på sitt beste.
For aktive deltakere blir det fellesstart og tidtaking, med konkurranseklasse for både kvinner og menn.
Turen går fra Risvoll skule til Hovlandsnuten (931 moh.).
På toppen venter fantastisk utsikt fra Nuten og VIDSYN-hyttå, god stemning og heiarop fra frivillige og medløpere.

Saudadagane 27. - 31. mai 2026🎊
2026-05-27 - 2026-05-31
Festivalen innerst i Ryfylke 🎉
Tradisjonen tro arrangeres Saudadagane i Sauda den siste hele helgen i mai, og markerer starten på sommeren med fullt program for alle! I 2026 går det av stabelen 27.–31. mai, så merk kalenderen og bli med på folkefesten! 🎉
Høydepunker:

Familieaktiviteter på dagtid – her er det noe for både små og store, med alt fra leker til sportslige utfordringer.

Konserter på kveldstid – tidligere år har vi hatt kjente band som Loveshack, Vassendgutane og Podsoll.

Marked og gode tilbud hos lokale handelsdrivende – perfekt for å handle lokalt og støtte næringslivet.

En ekte dugnadsfestival – over 50 år med fellesskap, og arrangementet drives av engasjerte Sauda-beboere.

Feiring av lokalt kulturliv – en samlende arena for grupper, lag, familier og enkeltpersoner.

Generasjonslekene 2026 🥎
2026-05-23 10:00 - 11:30
Generasjonslekene arrangeres i år i forbindelse med Saudafjellet Maraton lørdag 23. mai. Mellom kl. 10.00 og 11.30 blir det ulike aktiviteter på Tangen mens publikum venter på maratonløperne.
Arrangementet er et samarbeid mellom Sauda kommune, Sauda sykkelklubb, Sauda IL, Mental Helse, Sauda Røde Kors og Nasjonalforeningen for folkehelsen.
Det blir aktiviteter for alle aldre, underholdning, premier og enkel servering. Kl. 11.30 starter Saudafjellet Maraton sitt barneløp fra Tangen.

Saudafjellet maraton 🏃‍♀️
2026-05-23
Lørdag 23. mai 2026 inviteres løpere fra fjern og nær til vestlandets vakreste løp – Saudafjellet Maraton. Deltakerne får oppleve en løype som slynger seg gjennom storslåtte fjellandskap, dype daler, brusende fossefall og arkitektur i verdensklasse.
Etter suksessen i 2025 blir løpet arrangert på nytt, med mulighet til å velge mellom flere distanser:🏁 Maraton – 42 km💥 Halvmaraton – 21 km🔢 10 km🏅 Barneløp
Hvorfor delta?🌄 Spektakulær natur: Løypa går gjennom et av Norges vakreste fjellområder, med dramatiske utsikter som gjør hvert steg verdt det.🏃 En utfordring verdt å ta: Uansett distanse venter en fantastisk naturopplevelse og en folkefest langs løypa.🍃 Ren fjelluft og rå løpsopplevelse: Perfekt for alle som ønsker å kombinere fysisk utfordring med uforglemmelige omgivelser.🎉 Fantastisk stemning: Publikum og lokale ildsjeler sørger for heiarop og god stemning fra start til mål.
📅 Løpsdag: Lørdag 23. mai 2026📝 Påmelding åpner: 1. september 2025
Følg Saudafjellet Maraton på Facebook for nyheter og påminnelser når påmeldingen åpner!

Sauda Backcountry Challenge 2026 💥
2026-04-08 - 2026-04-11
Årets Sauda BCCer større enn tidligere, blant annet fordi programmet i 2026 er utvidet med en 4-stjerners konkurranse. Dette løfter BCC til å bli den største konkurransen i Skandinavia og en av de mest ettertraktede i Europa.
Program:
Sauda BCC Senior – 4 stjerner (FWTQ) arrangeres 8.–10. april 2026. 8. og 9. april er satt av som værdager, og fredag 10. april er planlagt som konkurransedag.
Sauda BCC Junior – 3 stjerner (FWTJ) arrangeres med samme opplegg og datoer som senior 4 stjerner.
Lørdag 11. april 2026 arrangeres:
· Sauda BCC Senior – 2 stjerner (FWTQ)
· Sauda BCC Junior – 2 stjerner (FWTJ)
· Sauda BCC Kids (8–12 år)
Premieutdeling og afterparty holdes i storesalen på Folkets Hus lørdag 11. april 2026. Følg med på saudakultur.no for billettslipp for premieutdeling og afterparty.
For oppdatert informasjon vises det til www.saudabcc.com, samt arrangementets Instagram og Facebook.

Elibra dansestudio: SAMSARA🕺
2026-03-25 19:00 | Folkets Hus, Skulegata 20, Sauda, Rogaland, 4200, Norway
Velkommen til SAMSARA – en danseforestilling av Elibra Dansestudio, inspirert av årstidene og de små og store øyeblikkene som følger med dem.
Med 60 dansere i alderen 8 til 50 år inviterer Elibra Dansestudio publikum med på en stemningsfull reise gjennom året – fra 17. mai-feiring og sommermoro til halloweenfest og glitrende nyttår.
Publikum kan glede seg til en fargerik, livlig og variert forestilling for hele familien.

Vårkonsert med Sauda Musikklag 🌿
2026-03-22 17:00
Sauda Musikklag inviterer til vårkonsert – en kveld fylt med spilleglede, variasjon og sterke musikalske øyeblikk. Publikum kan se fram til et program som spenner fra klassiske perler til blues og pop.
Gjestedirigent for konserten er Eirik Gjerdevik, også kjent som Eirik the Viking. Med smittende engasjement, solid musikalsk håndverk og glimt i øye leier han korpset gjennom eit variert og publikumsvennlig program med både kraft, kjensle og ekte speleglede.
Denne kvelden får publikum også møte Åsne Stensvåg Seim som solist. Hun vil framføre flere sangar med sin vakre stemme og sette et ekstra preg på konserten.
I pausen blir det åresal, så publikum blir oppfordret til å ta med litt kontanter eller bruke Vipps.
Sauda Musikklag ønsker velkommen til en stemningsfull kveld fylt med energi, fellesskap og ekte musikkglede.

Kjøp billett på saudakultur.no

Litteraturbåten Epos i Sauda: Maria Lavik ⛴️
2026-03-19 19:00 - 20:00
Litteraturbåten Epos kommer til Sauda og ønsker velkommen om bord til foredrag med Maria Lavik.
Maria Lavik er aktuell med boka Odelsskam – å gi slipp på en gård etter femten generasjoner. Hun er journalist i Vårt Land, og har tidligere gitt ut boka Vi, de fattige. Lavik kommer fra Eksingedalen, men bor i Oslo. Som odelsjente har hun stått i valget mellom å ta over gården og holde fast ved røttene hjemme – eller å bli værende i livet på Sagene, som hun selv har skapt.
Billetter: 100 kr.
På Epos finner du bokhandel, kaffe og godt lag. Velkommen!
Foto: Tove K. BreisteinArrangementet er støttet av Kulturrådet

Heimfall Metallkraft 2026👹🎸
2026-03-13 - 2026-03-14
Suksessen gjentas etter første Heimfall i 2025! I 2026 går festivalen over to dager. Mer informasjon kommer.
Arrangør: Sauda Metall- og Tungrocklag.

Teknikkurs i svømming 🏊‍♂️
2026-03-07 - 2026-03-08 | Saudahallen
Saudahallen inviterer til teknikkurs i svømming over to dager helgen 7.–8. mars:
📅 Lørdag: kl. 09.00–11.00📅 Søndag: kl. 10.00–12.00💰 Pris: 350 kr per person
Det er fortsatt noen ledige plasser, så her er det bare å melde seg på!
Kurset holdes av Magne Klementsen, tidligere toppsvømmer på nasjonalt nivå. Han startet svømmekarrieren i Saudahallen og svømte for SIL på 70- og 80-tallet. Magne har også erfaring fra triatlon og er fortsatt en aktiv svømmer på veterannivå – med masse god erfaring han gjerne deler videre.
Dette er et teknikkbasert kurs for deg som bruker svømming til trening eller mosjon. Kurset er altså ikke ren svømmeopplæring, men passer for deg som vil forbedre teknikken i vannet.
Magne er en ekte saudapatriot, har stor kjærlighet til Saudahallen, og gjør dette fordi han synes det er kjekt å bidra og gi noe tilbake. 💙
📩 Spørsmål eller påmelding:Ta kontakt med Yvonne på yvonne.herheim@sauda.kommune.no

Vintercamp for barn og unge ❄️
2026-03-07
Sauda BCC inviterer til vintercamp for barn og unge i Sauda Skisenter lørdag 7. mars 2026. Arrangementet gjennomføres i samarbeid med idrettslaget og Park- og frikjøringslinja ved Sauda videregående.
Informasjon om påmelding, program og praktiske detaljer publiseres fortløpende på Sauda BCC sine sosiale medier og på hjemmesiden deres så snart dette er klart.

Zontaklubben inviterer til Ingeborgprisen og åpent møte ✨
2026-03-05 18:30 | Folkets Hus, Skulegata 20, Sauda, Rogaland, 4200, Norway
Zontaklubben inviterer til Ingeborgprisen og åpent møte torsdag 5. mars kl. 18.30 på Folkets Hus ✨
Kvelden markerer kvinnedagen , og Ingeborgprisen deles ut til Ellen Marie Saua .
Ingrid Fatnes holder 8. mars-appell, og TV-profil Elin Tvedt deler sin historie i foredraget Sårbar styrke.
Det blir også kulturelt innslag og kafe med noe attåt-
Billetter kjøpes på saudakultur.no 💻 eller på biblioteket.
Vel møtt!

Konserten "Pianodrømmer" med Ilze Jaunzeme
2026-02-27 18:00 | Saudasjøen kapell, Sjøen 200, Saudasjøen, 4208, Norway
En konsertreise til Mallorca og Skottland med Chopin og til Wien med Schubert.
Musikk av: Chopin, Schubert og Grieg

I en tid der reiser ofte måles i flybilletter og hotellnetter, inviterer pianisten Ilze Jaunzeme publikum med på en helt annen ferd – en indre reise, gjennom musikkens rom og historiens skyggesider.
Mallorca er for mange nordmenn et kjent feriemål. For Frédéric Chopin var øya noe helt annet. Da han oppholdt seg der vinteren 1838–39, var Mallorca ikke et sted for solhungrige turister, men et avsondret landskap preget av sykdom, fremmedgjøring og indre uro. I denne konserten får vi følge Chopin dit – til et Mallorca få kjenner, og enda færre har lyttet seg inn i.
Videre går reisen til Wien, sett gjennom øynene til Franz Schubert, i en tid dominert av Metternich-systemets strenge kontroll. Brev kunne bli åpnet og lest av myndighetene, og frie meninger i det offentlige rom bar risiko for straff. Det var en epoke der taushet ofte var en nødvendighet – og der musikken ble et av de få stedene der følelsene kunne tale fritt.
Ilze Jaunzeme har holdt konserter i Latvia, Norge, Tyskland, Sverige, Ungarn og Canada, og deltatt på anerkjente kammermusikkfestivaler som Aurora Winter Classic Festival i Sverige og Casalmaggiore International Music Festival i Italia. Som solist har hun opptrådt med blant annet Dresden Sinfonietta, Lvivs kammerorkester og Scandinavian Chamber Soloists, og hun er mottaker av Latvias kulturdepartements pris for fremragende kunstneriske prestasjoner.

Sauda revy og teaterlag: HEILT I 100! 🎭
2026-02-21 19:00, 2026-02-20 19:00, 2026-02-19 19:00 | Folkets Hus, Skulegata 20, Sauda, Rogaland, 4200, Norway
Er forfallet på Saudahjørnet bare et ledd i en snedig plan? Strømmer saudabuen til kirken på jakt etter fristelser etter å ha sett presten på TV? Og hva slags fabrikk er det egentlig som skal bygges på Birkeland?
Dette – og flere viktige spørsmål – får publikum svar på når Sauda revy- og teaterlag inviterer til lokalrevy i februar. Her blir det satire, skråblikk og lokale referanser, med et glimt i øyet.
Kjøp billett på saudakultur.no

Barneskirenn på Lyngmyr 🎿❄️
2026-02-21 12:00, 2026-02-14 12:00, 2026-01-31 12:00
Barneskirenn blir i år på følgende datoer:

📅 31. januar
📅 14. februar
📅 21. februar
🕛 Start skirenn: kl. 12.00
📝 Påmelding fra kl. 11.00 (for de som ikke er forhåndspåmeldt)
✅ Arrangør oppfordrer til forhåndspåmelding via Vipps innen fredagen før hvert løp.
💳 Pris:
• 100 kr per løp
• 200 kr for tre løp for medlemmer
📲 Betales til Vippsnummer 140911 (Idrettslaget Ny Von)
⚠️ Navn på barn MÅ registreres ved betaling!
☕️🍪 Det blir kiosk utendørs, med mulighet for å spise inne.
Følg Ny Von på Facebook for mer informasjon 😊👍

Kurs i meditasjon på skolen i Vanvik 🧘
2026-02-05 19:00 - 20:30, 2026-01-29 19:00 - 20:30, 2026-01-15 19:00 - 20:30, 2026-01-08 19:00 - 20:30
Lær deg grunnleggende meditasjon – 4-gangers kurs i biblioteket på Skolen i Vanvik.

Det blir arrangert et fire-gangers kurs i guidet meditasjon i en rolig og trygg atmosfære i biblioteket på Skolen i Vanvik.

Tidspunkt: Torsdager kl. 19:00–20:30
Datoer: 8. januar, 15. januar, 29. januar og 5. februar 2026
Pris: 800 kr (for alle fire kvelder)
Sted: Vanviksvegen 1665, 4209 Vanvik
For hvem: Åpent for alle
Plasser: Begrenset antall – førstemann til mølla

Hvis du aldri har meditert før eller føler at det er vanskelig å meditere alene, kan det være fint å være med på guidet meditasjon. Når man mediterer sammen med andre er det ofte en synergisk effekt og det føles lettere. Kom og prøv sammen med andre i en trygg og god atmosfære i det gamle bilblioteket.

Les mer:
https://www.helenes-naturterapi.no/…/meditasjonskurs…

Påmelding:
Meld deg på her:
https://system.easypractice.net/…/helene-sejersted-bdtker

eller send melding til 976 97 440

Foto: Helenes Naturterapi

Konsert: Ein kjekk kveld på Folkets Hus🎵
2026-01-31 19:00 | Folkets Hus, Skulegata 20, Sauda, Rogaland, 4200, Norway
En rekke kjente og kjære artister samles på Folkets Hus i Sauda for å skape en eventyrlig konsertkveld. På scenen står Jan Toft (fra VAMP), Inger Lise Hoper (vinner av The Voice 2024), Steinar Lyse (kjent fra blant annet Løgnaslaget), Torbjørn Økland (populær soloartist og tidligere gitarist i VAMP), Vigdis Eidsvåg (vokalist og saudabu) og Svaggane, som denne gangen har med seg gitaristen Ben Basgård.
Publikum kan se frem til en opplevelse som ikke settes opp i Oslo, Bergen eller Stavanger – dette skjer kun i Sauda, på Folkets Hus.
En helt spesiell konsertopplevelse – once in a lifetime.
Du kan kjøpe billett her.

Foredrag med Therese Sivertsen
2026-01-29 19:00
Noen må sette kvinnehelse på dagsorden! Men hvem er denne «noen» …?Torsdag 29. januar kommer Therese Sivertsen til Sauda med foredraget: «Om fellesskap, åpenhet, dugnadsånd, fastlavnsris og sint stemme i Dagbladet». Møtet er åpent for alle, og publikum kan se fram til en engasjert og scenevant foredragsholder med både meninger og mot.
For noen få år siden «oppdaget» Sivertsen Sanitetsforeningen – og ble helfrelst. Siden den gang har hun vist et sterkt engasjement for kvinnehelse, blant annet som initiativtaker til Sanitetssalongen i Sandnes. Her arrangeres det månedlige møter om kvinnehelse for alle som ønsker å delta. Konseptet har fått stor oppslutning og blitt et populært tiltak.
Sivertsen er styremedlem i Sandnes sanitetsforening, og er i tillegg valgt inn som sentralstyremedlem i Sanitetskvinnene. Der har hun blant annet ansvar for ett av tre tema i arbeidet med ny organisasjonsstruktur.
Hun har også vært åpen om egne kvinnehelseutfordringer, noe som har fått oppmerksomhet i media. Therese Sivertsen er en inspirerende foregangskvinne som mange vil ha glede av å oppleve – og arrangøren er glad for å få henne på besøk til Sauda.
Til daglig er hun ansatt i KS Kvalitetsutvikling, der hun jobber med forskning, innovasjon og digitalisering. Hun har vært i Sauda flere ganger tidligere og er kjent for både politikere og andre i lokalmiljøet.
Påmelding via Vipps.VIPPS nr. 725430
For medlemmer kr. 100,-Ikke medlemmer kr. 200,-Innen 27. 1
Foredrag, kulturelt innslag, mat og åresalg.

Bokklubb på Alfred 📚
2026-01-29 17:00 - 18:30 | Alfred, Mogata 3, Sauda, Rogaland, 4200, Norway
Velkommen til en uformell bokklubb med lav terskel og skikkelig god stemning. Bokklubben møtes én gang i måneden fra januar til juni, og leser seks bøker sammen. Deltakerne leser boka hjemme i forkant, og møtes til bokprat, tanker og skravling i godt selskap.
Første treff er torsdag 29. januar kl. 17.00–18.30. Oppstartsboka er «Små ting som dette» av Claire Keegan – en kort og fin start på året.
På Alfred møter du initiativtakerne Ursula, Tone og Bertine. Ingen krav om litterær ekspertise – bare lysten til å lese og være en del av et lite fellesskap.

Kurs i line dancing 💃
2026-01-24 11:00 - 17:00 | Folkets Hus, Skulegata 20, Sauda, Rogaland, 4200, Norway
Lørdag 24. januar arrangeres det linedance-kurs på Folkets Hus i Sauda. Kurset starter kl. 11.00, med pause fra kl. 13.30, og fortsetter til kl. 17.00. Deltakerne bes ta med mat og drikke for dagen, samt godt humør.
Instruktør er Dag Alexander Wien, som har mottatt priser for sitt arbeid som instruktør. Han er kjent for å være dyktig til å lære bort og for å skape en positiv stemning. Kurset passer for både nybegynnere og viderekomne.
Pris: kr 250. Påmelding bekreftes ved betaling via Vipps til 94 83 19 60. Når betalingen er gjennomført, er deltakeren påmeldt.

Metalkonsert med lokalband Hoggorm 🐍
2026-01-23 19:30 | Alfred, Mogata 3, Sauda, Rogaland, 4200, Norway
Årets første metalkveld på Alfred byr på helt ny musikk fra Sauda når Hoggorm inntar scenen.
Bandet ble startet av Arild Hodne og Svein Terje Solvang, med en enkel idé: å spille gitarer i samme band – noe de aldri har gjort før. Resultatet er en kompromissløs blanding av black thrash metal, med tekster som henter bilder og stemning fra naturen i og rundt Sauda. Med seg har de Lisa Fløgstad på bass og Sindre Nordengen på trommer.
Dato: 23. januarTid: 19:30Sted: Alfred

Romjulstreff i Sauda Skisenter – i regi av #AdresseSauda 🎉
2025-12-29 17:30 | Sauda Skisenter, Svandalsvegen 243, Saudasjøen, Rogaland, 4208 Saudasjøen, Norway
#AdresseSauda inviterer til romjulstreff i Sauda Skisenter, i forkant av Skisenterets romjulsquiz kl. 19:00. Dette blir en uformell og nyttig møteplass for alle som vil holde seg oppdatert på muligheter i lokalt arbeidsliv.
Sauda Vekst AS arrangerer også i 2026 sommerjobbprosjektet, der studenter får en casebasert sommerjobb hos lokale bedrifter. På treffet blir det gitt informasjon både om sommerjobbprosjektet og om aktuelle stillinger.
Tid: 17.30
Dato: 29. desember
Sted: Sauda Skisenter
Romjulsquiz: kl. 19:00
Det blir enkel bevertning.

Juleforestilling med kulturskulen
2025-12-18 18:00 | Folkets Hus, Skulegata 20, Sauda, Rogaland, 4200, Norway
Gled deg til ✨ julemagi ✨ av og med elevar i kulturskulen 🎄🎶
Denne gong har elevane i kulturskulen laga ein heilt ny førestilling der fleire kjende juleforteljingar dannar ramma rundt musikken og det danseelevane har øvd inn. Nokre gamle historier, nokre nye… Nokre til å le av 😂, nokre til å gråte litt av 🥹❤️

🎨 Kunstelevane har laga utstilling, og verka deira vil også bli vist på storskjerm under førestillinga 🖼️✨

📅 Dato: torsdag 18. desember
🕖 Tid: kl. 18.00
📍 Stad: Storesalen Flkets Hus
🎟️ Billett: saudakultur.no, på biblioteket eller med kort i døra. Billettpris: kr 100/kr 50
Dette vil du ikkje gå glipp av! 🌟
